**ES programos „Kūrybiška Europa“ seminaras.
Programų ir finansavimo galimybių pristatymas Kauno ir Kauno rajono
kultūros ir audiovizualinio sektorių atstovams**

**Data**: 2019 m. spalio 10 d., ketvirtadienis.

**Laikas**: 10.30–17.00val.

**Vieta**: M. K. Čiurlionio muziejaus amfiteatrinė sale (V. Putvinskio g. 55, Kaunas).

**Registracija** adresu <https://bit.ly/2oBfy3r>.

Kviečiame į programos „Kūrybiška Europa 2014–2020“ pristatymą Kauno ir Kauno rajono kultūros ir audovizualinio sektorių atstovams. Tai Europos Sąjungos programa, skirta Europos kultūrai, kinui, televizijai, muzikai, literatūrai, scenos menui, paveldui ir kitoms susijusioms sritims remti ([www.kurybiskaeuropa.eu](http://www.kurybiskaeuropa.eu)).

Šis seminaras – puiki galimybė kultūros ir audiovizualinio sektoriuose veikiančių įstaigų (kultūros centrų, laisvalaikio salių, bibliotekų, muziejų ir kt.) ir įvairių bendruomenių atstovams sužinoti apie jiems atviras tarptautinių bendradarbiavimo projektų finansavimo ir partnerių susiradimo galimybes. Seminare bus pateikta naujausia informacija apie esamas ir būsimas programas, atviras tiek pavieniams asmenims, tiek įstaigoms / organizacijoms.

**Kam skirtas seminaras?**Visų pirma – visiems, norintiems sužinoti apie esamas ir jau nuo 2020 m. atsiversiančias paramos ir bendradarbiavimo galimybes.

Taip pat tiems, kurie ketina teikti paraiškas ES programos „Kūrybiška Europa“ Bendradarbiavimo projektų krypčiai, bei visiems, ketinantiems būti projektų partneriais. Seminare bus paaiškinta, kaip pildyti paraiškos formą, kokie ją lydintys privalomi dokumentai, biudžeto pildymo taisyklės, finansuotinos išlaidos, krypties prioritetai ir kt.

Turėsite galimybę užduoti Jums iškilusius klausimus.

**Seminarą ves ES programos „Kūrybiška Europa“ vadovė Lietuvoje Dileta Nenėnė**. Renginio iniciatorius - VšĮ „Kaunas 2022“.
Renginys nemokamas.

**PROGRAMA**

**10.30–11.00**
Registracija
**11.00–13.30**
Bendradarbiavimo projektai: samprata, terminas, naujos gairės veiklai, paraiškos forma ir reikalingi lydintys dokumentai.
**13.30–13.45**
Klausimų ir atsakymų sesija.
**13.45–14.00**
Pertrauka
**14.00–16.00**
Nuo idėjos iki konkrečios paraiškos fondui.
Idėja, projektas ir paraiška, jų tapatumas ir esminiai skirtumai. Viešojo finansavimo specifika.
Svarbiausios projekto vystymo ir aprašymo dalys, jų pritaikymas paraiškos formoje: tikslai ir uždaviniai, komunikacija ir kt. Kuo gali būti naudinga tinkama projekto SSGG analizė.
Partneriai - kaip ir kur jų ieškoti. Didžiausi partnerystės iššūkiai projektuose.
Ekspertinis vertinimas ir kryžminis paraiškos įsivertinimas.
**16.15–17.00**
Individualios konsultacijos.

Kontaktinis asmuo Daiva Jeremičienė, daiva.j@kaunas2022.eu.